**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **09.06.2021 o 10.00h, DK Ružinov**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Monika Ďurajková - členka predstavenstva

Silvia Pilková - členka predstavenstva

**Prítomní za dozornú radu:**

**Prítomní za CULTUS Ružinov, a.s.:**

Andrea Kozáková - riaditeľka

Monika Smutná - office manager

**Hostia:** Ing. Martin Patoprstý – vicestarosta MČ Bratislava – Ružinov

p. Odnoga – daňový poradca

Mgr. Michal Mihálik PhD. – Nosko & Partners

Ing. Veronika Onderišinová – OZ Tanečná skupina Siluet Bratislava

Gabriela Urbanová – Divadlo Mystic

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky.

Program:

1. Hlasovanie “per - rollam “
2. Kontrola úloh
3. Plán podujatí jún, júl, august
4. Stav hospodárenia jan. – apr.2021
5. Rámcová zmluva s MČ Bratislava – Ružinov – návrh zmien ( prizvaný p. Ondoga )
6. Alžbetinské naivné divadlo
7. Divadlo Mystic ( prizvaná p. Urbanová )
8. Rôzne
9. Termín ďalšieho stretnutia

Keďže neboli návrhy na zmenu ani doplnenie programu, PP dal hlasovať o návrhu programu.

*Hlasovanie:*

*Za: 4*

*Proti: 0*

*Zdržal sa: 0*

Program bol prijatý.

**Bod č. 1. – Hlasovanie “ per / rollam “**

Uznesenie per rollam č. 25.05.2021 / 1.: *Predstavenstvo schvaľuje zľavu z nájomného bez služieb vo výške 50% za obdobie 1.1.2021-19.04.2021 pre spoločnosť Maškrtník, s.r.o., pod podmienkou, že si do konca júna 2021 vyrovná všetky svoje záväzky voči Spoločnosti vzniknuté do konca mája 2021.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

Uznesenie per rollam č. 25.05.2021 / 2.: *Predstavenstvo schvaľuje zľavu z nájomného bez služieb vo výške 50% za obdobie 1.1.2021-19.04.2021 pre spoločnosť GASTRO LS, s.r.o., pod podmienkou, že si do konca júna 2021 vyrovná všetky svoje záväzky voči Spoločnosti vzniknuté do konca mája 2021.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod č. 2. – Kontrola úloh**

Z predošlej zápisnice zo dňa 17.05.2021 úlohy neboli dané.

**Bod. č. 3 – Plán podujatí jún, júl, august**

P. riaditeľka oboznámila prítomných o plánoch podujatí jún, júl, august:

- detské predstavenia,

- Najkrajší pes Ružinova,

- Bratislavský chlapčenský zbor pri fontáne,

- Letné kino pri Štrkoveckom jazere 2 x do týždňa,

- cvičenia v parku,

- In park na Štrkovci.

**Bod. č. 4 – Stav hospodárenia január -apríl 2021**

P. Fabián informoval, že za mesiace január-apríl Spoločnosť zaznamenáva stratu v hospodárení vo výške približne 33 tis. €. Predpokladá sa, že suma sa postupne bude znižovať, nakoľko bude mať Spoločnosť aj naďalej nižšie náklady na zamestnancov, v zime by mohli byť výdavky na teplo v DK Ružinov nižšie (vplyv rekonštrukcie výmenníkovej stanice), pričom naďalej existujú riziká v oblasti dlhodobých nájmov a potenciálnej tretej vlny epidémie. P. Fabián pripomenul, že najväčší problém je pri krátkodobých príjmoch kde má Spoločnosť výpadok približne 45 tis. €. Ďalej p. Fabian tento bod rozsiahle vysvetlil.

**Bod. č. 5 – Rámcová zmluva s MČ Bratislava – Ružinov – návrh zmien**

Za prítomnosti právnika p. Mihálika a daňového poradcu p . Odnogu sa dospelo k úzusu, že je potrebné, aby p. Mihálik zapracoval komplexne úpravy pre Dodatok k Zmluve o komplexnom nájme majetku medzi MČ Bratislava-Ružinov a Spoločnosťou. P. Mihálik, zapracuje úpravy a prepošle členom PRE na možné pripomienkovanie. Následne sa dodatok prednesie na MZ, ktoré sa bude konať 28.6.2021

**Bod. č. 6 – Alžbetinské naivné divadlo**

Zmluva o spolupráci Divadlo Selavi je vypracovaná, treba však zmeniť s kým sa zmluva uzatvára.

Tento bod sa odročuje.

**Bod. č. 7 – Divadlo Mystic**

K tomuto bodu bola prizvaná p. Urbanová z Divadla Mystic. Účelom stretnutia bolo vyjasnenie si pozícií, v ktorých sa zmluvné strany nachádzajú vplyvom epidémie a ďalšia spolupráca s divadlom Mystic. P. riaditeľka Spoločnosti pošle ponuku p. Urbanovej za cenu za predstavenie vo veľkej sále DK Ružinov, ktorá by sa mala k ponuke vyjadriť do konca týždňa t. j. do 11.6.2021.

**Bod. č. 8 – Rôzne**

K tomuto bodu bola prizvaná Ing. Veronika Onderišinová OZ. Tanečná skupina Siluet Bratislava, ktorá podala žiadosť o zníženie ceny prenájmu športového priestoru v SD Prievoz (baletná sála). Predstavenstvo stanovuje cenu prenájmu športového priestoru v SD Prievoz (baletná sála) pre OZ. Tanečná skupina Siluet Bratislava vo výške 7€/1 hod. na rok 2021, ďalej predstavenstvo schvaľuje poskytnutie miestnosti, ako kostymérňa bezplatne.

Uznesenie č. 09.06.2021 / 1. :*Predstavenstvo schvaľuje cenu nájmu 7€/1hod. podľa žiadosti OZ. Tanečná skupina Siluet Bratislava poskytne bezplatné vystúpenia počas kultúrnych podujatí Spoločnosti.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

PP prerušil stretnutie predstavenstva Spoločnosti, pričom zvyšné témy v bode Rôzne prerokuje predstavenstvo o dva dni, t. j. v piatok 11.06.2021.

Predstavenstvo pokračovalo v rokovaní 11.06.2021, pričom p. Kurhajcová sa nemohla zúčastniť; predstavenstvo preto ďalej rokovalo v trojici.

P. Ďurajková informovala, že Alžbetínske naivné divadlo čerpalo grant od MČ na nákup stoličiek, kostýmy, atď. vo výške 5.000 EUR,na základe zmluvy. V súčasnosti prebieha spor o vlastníctvo reprosústavy, pričom vlastníctvo bolo preukázané potvrdením o nadobudnutí – faktúrou a bločkom o zaplatení. V prípade, že p. Šatan požaduje vydanie zvukovej sústavy, je potrebné, aby preukázal vzťah k danému predmetu, t. j. preukázať vlastníctvo. P. riaditeľka súhlasila, že vyzve p. Šatana na doloženie vlastníckeho vzťahu k tomuto predmetu.

Uznesenie: č. 09.06.2021 / 2.*: Predstavenstvo schvaľuje návrh dodatku k Zmluve o komplexnom nájme majetku medzi Spoločnosťou a MČ Bratislava-Ružinov uzavretej dňa 20.12.2013; ide o dodatok pomenovaný ako Dodatok č. 7. Predstavenstvo žiada predsedu predstavenstva, aby o tomto uznesení a dodatku informoval akcionára a starostu mestskej časti.*

Úloha č.: 09.06.2021 / 1.

Zodpovedá: predseda predstavenstva (p. Fabián)

Termín: neodkladne

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

Kolotoče – 29.06.-25.07.2021 – p. Gajarská a p. Kudriová – každá zvlášť – návrh je 80 EUR/deň.

Uznesenie č. 09.06.2021/ 3.: *Predstavenstvo schvaľuje prenájom pozemku v celkovej výmere 500m2 pred DK Ružinov pre p. Gajarskú a p. Kudriovú za účelom umiestnenia lunaparku v termíne 29.06.-25.07.2021. Prenájom bude riešený dvoma samostatnými zmluvami, t. j. 1 zmluva s každou z uvedených strán, a nájomné bude vo výške 100 EUR/deň.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

Divadlo Wüstenrot nebude v priestoroch Spoločnosti skúšať. Požaduje sumu 200 EUR za predstavenie za veľkú sálu.

Uznesenie č. 09.06.2021 / 4.*:Predstavenstvo schvaľuje nájom veľkej sály pre Divadlo Wüstenrot v termínoch podľa dohody v cene 200 EUR/predstavenie + 1 predstavenie do roka zdarma pre Spoločnosť v termíne podľa dohody.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

Žiadosť p. Dočkalovej: učí klavír v SD Nivy. Žiadosť o dlhodobý nájom priestoru, ktorý využíva.

Uznesenie č. 09.06.2021 / 5.: *Predstavenstvo schvaľuje žiadosť o dlhodobý prenájom priestoru v SD Nivy pre p. Dočkalovú v sume 8 EUR/m2/mesiac + energie.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie č. 09.06.2021 / 6.: *Predstavenstvo schvaľuje ukončenie nájmu dohodou s p. Mankoveckým týkajúceho sa priestorov v suteréne SD Nivy z dôvodu nespôsobilosti priestoru na jeho užívanie k dátumu podľa dohody medzi p. riaditeľkou Spoločnosti a nájomcom.*

*Hlasovanie*

*Za:* 3

*Proti:*  0

*Zdržal sa*: 0

Uznesenie bolo prijaté.

Uznesenie č. 09.06.2021/ 7.: *Predstavenstvo schvaľuje úpravu mzdy p. Andrášiho podľa jeho žiadosti.*

*Hlasovanie:*

*Za: 2* ( p. Pilková, p. Ďurajková )

*Proti:* 0

*Zdržal sa:* 1 ( p. Fabián )

Uznesenie bolo prijaté.

Uznesenie č. 09.06.2021 / 8.: *Predstavenstvo schvaľuje žiadosť o zníženie nájomného o 75% pre p. Zitu Tomeškovú za obdobie 1.1.2021-30.04.2021.*

*Hlasovanie:*

*Za:* 2 ( p. Pilková, p. Fabián )

*Proti:* 0

*Zdržal sa:* 1 (p. Ďurajková)

Uznesenie bolo prijaté.

AZAD – predstavenstvo odročilo rokovanie o tejto žiadosti.

Uznesenie č. 09.06.2021 / 9.: *Predstavenstvo schvaľuje žiadosť o nájom priestorov pre FAUNIU v sume 600 EUR/výstava na najbližší dátum konania výstavy, ktorý sa predpokladá dňa 27.06.2021.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie č. 09.06.2021 / 10.: *Predstavenstvo schvaľuje žiadosť o dlhodobý nájom priestorov v SD Trávniky: miestnosť č. 6 a 9 a kabinet č. 5 pre ZUŠ Prokofievova.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie č. 09.06.2021 / 11.: *Predstavenstvo schvaľuje žiadosť Alza, s.r.o. o nájom priestorov pre umiestnenie poštových boxov.*

*Hlasovanie:*

*Za: 0*

*Proti: 3*

*Zdržal sa: 0*

Uznesenie nebolo prijaté.

Uznesenie č. 09.06.2021 / 12.: *Predstavenstvo schvaľuje ukončenie nájmu s p. Kiselov k termínu 1.8.2021 dohodou.*

*Hlasovanie:*

*Za:* 3

*Proti:* 0

*Zdržal sa :* 0

Uznesenie bolo prijaté.

P. riaditeľka navrhla, aby Spoločnosť dlhodobo prenajala 3 učebne v SD Nivy, ktoré v súčasnosti prenajíma krátkodobo v malých sumách. Prítomní členovia predstavenstva s návrhom súhlasili.

Uznesenie č. 09.06.2021 /13.: *Predstavenstvo schvaľuje žiadosť o spoluprácu na jednom podujatí – Grill - Beer Fest p. Čižmárika v roku 2021*.

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie č. 09.06.2021 / 14.: *Predstavenstvo schvaľuje žiadosť p. Róberta Žitňana na nájom priestorov v DK Ružinov pre výstavu Anime Show v roku 2021 vo výške 5.000 EUR/výstava.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

**Bod.č.9 – Termín ďalšieho stretnutia**

Ďalšie stretnutie predstavenstva sa uskutoční 02.07.2021 v DK Ružinov.

PP poďakoval všetkým za účasť na stretnutí predstavenstva a stretnutie ukončil.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 11.06.2021.

Zapísala: Monika Smutná